
ДОКУМЕНТАЦИЯ

РАЗДЕЛ I.	УСЛОВИЯ ЗА УЧАСТИЕ В ПРОЦЕДУРАТА
· Участник в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейности, сходни или идентични с предмета на поръчката, съгласно законодателството на държавата, в която то е установено.
· Всеки участник в обществената поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
· В обществената поръчка едно физическо или юридическо лице може да участва само в едно обединение.
· Свързани лица не могат да бъдат самостоятелни участници в една и съща процедура.
· Лице, което участва в обединение или е дало съгласие да бъде подизпълнител на друг участник, не може да подава самостоятелно оферта; В обществената поръчка едно физическо или юридическо лице може да участва само в едно обединение; Свързани лица не могат да бъдат самостоятелни участници в една и съща процедура.
· Участниците могат да посочват в офертите си информация, която смятат за конфиденциална във връзка с наличието на търговска тайна. Когато са се позовали на конфиденциалност, съответната информация не се разкрива от възложителя.
· Участниците не могат да се позовават на конфиденциалност по отношение на предложенията от офертите им, които подлежат на оценка.
· Участник-обединение, което не е юридическо лице, представя копие от документа, от който е видно правното основание за създаване на обединението, както и следната информация във връзка с конкретната обществена поръчка:
1. правата и задълженията на участниците в обединението;
2. разпределението на отговорността между членовете на обединението;
3. дейностите, които ще изпълнява всеки член на обединението.

РАЗДЕЛ II.	ИЗПОЛЗВАНЕ КАПАЦИТЕТА НА ТРЕТИ ЛИЦА И ПОДИЗПЪЛНИТЕЛИ
Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
Третите лица трябва да отговарят на съответните критерии за подбор, за доказването на които участникът се позовава на техния капацитет и за тях трябва да не са налице основанията за отстраняване от процедурата.
Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те представят доказателство за поетите от подизпълнителите задължения.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

РАЗДЕЛ III.	ОСНОВАНИЯ ЗА ОТСТРАНЯВАНЕ
	Възложителят ще отстранява от участие в процедурата участник, за който е налице някое от обстоятелствата по чл. 54, ал. 1, чл. 55, ал. 1, т. 1, т. 4 и т. 5, чл. 101, ал. 11 и чл. 107 от ЗОП и по чл. 3, т. 8 без да са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, чл. 69 от Закона за противодействие на корупцията и за отнемане на незаконно придобитото имущество и чл. 13, ал. 1 от Закона за трудовата миграция и трудовата мобилност, както и участник, който по какъвто и да е начин е включил някъде в офертата си извън плик „Предлагани ценови параметри“ елементи, свързани с предлаганата цена и/или части от нея, както и участник, който в ценовото си предложение е посочил обща стойност без ДДС за изпълнение на поръчката, която надвишава общата прогнозна стойност, посочена в раздел II.1.5) на обявлението.
	Възложителят ще отстранява от участие в процедурата участник чието предложение за изпълнение на поръчката не изпълнява всички изисквания на Възложителя, съгласно техническата спецификация.
	Когато участник в процедурата е обединение, което не е юридическо лице, се изисква копие от документа, от който да е видно правното основание за създаване на обединението, както и правата и задълженията на участниците в обединението; разпределението на отговорността между членовете на обединението; дейностите, които ще изпълнява всеки член на обединението във връзка с настоящата обществена поръчка.

РАЗДЕЛ IV.	КРИТЕРИИ ЗА ПОДБОР И КРИТЕРИЙ ЗА ВЪЗЛАГАНЕ
КРИТЕРИИ ЗА ПОДБОР
Технически и професионални способности:
1. Участникът трябва да е изпълнил дейности с предмет, идентичен или сходен с предмета на поръчката за последните две години, считано от датата на подаване на офертата. Под сходни с предмета на поръчката се разбират дейности свързани с разработване и инсталиране на софтуерни продукти. Информацията свързана с горното изискване се попълва в част IV, „Критерии за подбор”, раздел „В”, т. 1б) на ЕЕДОП. 
Критерият се доказва със списък на дейностите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената дейност. 
Участникът, определен за изпълнител на обществената поръчка следва да представи на възложителя тези документи преди сключване на договора, съгласно чл. 67, ал. 6 от ЗОП. Документите може да бъдат изискани и при условията на чл. 67, ал. 5 от ЗОП.
Минимално изискване:
1. Участникът трябва да е изпълнил минимум една дейност с предмет, идентичен или сходен с предмета на поръчката - дейности свързани с разработване и инсталиране на софтуерни продукти за последните две години, считано от датата на подаване на офертата, без значение обема.

КРИТЕРИЙ ЗА ВЪЗЛАГАНЕ
Обществената поръчка се възлага въз основа на икономически най-изгодна оферта.
Критерият за определяне на икономически най-изгодна оферта е „НАЙ-НИСКА ЦЕНА“.

РАЗДЕЛ V.		ОБЩИ ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТА, СЪДЪРЖАНИЕ НА ОПАКОВКАТА
ОБЩИ ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТА
Документите, свързани с участието в процедурата се представят в запечатана непрозрачна опаковка, върху която се посочват:
1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност - факс и електронен адрес;
3. наименованието на поръчката и обособените позиции, за които се подават документите. 
Офертите се подават всеки работен ден от 08:30 ч. до 12.00 и от 13.00 до 17:30 ч., най-късно до часа и датата, посочени в обявлението за обществената поръчка на следния адрес: 

Дирекция „Управление на собствеността и социални дейности” – Министерство на вътрешните работи, 
гр. София, ул. „Княз Борис І“ № 124
Ако участникът изпраща офертата, чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него. 

Офертите се подават в запечатана, непрозрачна, с ненарушена цялост опаковка и с надпис:

	ДО
ДИРЕКЦИЯ „УПРАВЛЕНИЕ НА СОБСТВЕНОСТТА И СОЦИАЛНИ ДЕЙНОСТИ” – МИНИСТЕРСТВО НА ВЪТРЕШНИТЕ РАБОТИ
гр. София, ул. „Княз Борис І“ № 124

	О Ф Е Р Т А
за участие в открита процедура с предмет: 

____________________________________________________
/изписва се наименованието на поръчката/


	________________________________________________
име на участника
________________________________________________
 пълен адрес за кореспонденция
________________________________________________
лице за контакт, телефон, факс и електронен адрес


До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение / Промяна на оферта / с входящ номер/”.
При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.
За подаването на офертата на участника се издава документ.
Оферти, които са представени след крайния срок за подаването им или не са запечатaни или са с нарушена цялост, се вписват в регистъра и се връщат на подателя незабавно.
Срокът на валидност на офертите в настоящата процедура е 3 (три) месеца, считано от датата, определена като краен срок за получаване на офертите.
Забележки: 
1. Всички документи се представят в един екземпляр, освен ако не е посочено друго.
2. Всички документи, съдържащи се в офертата, следва да бъдат на български език. В случай, че част от необходимите документи са съставени на чужд език, същите следва да бъдат приложени към офертата с превод на български, съгласно настоящата документация, подписани от лицето извършило превода.
3. Всички копия на документи, съдържащи се в офертата, следва да бъдат заверени. Заверено от участника копие на документ означава: документът да е заверен с гриф “Вярно с оригинала” и да съдържа подпис на заверяващото го лице. 
4. По документите не се допускат никакви вписвания между редовете, изтривания или корекции, освен ако са заверени с подпис на лицето, което подписва.

СЪДЪРЖАНИЕ НА ОПАКОВКАТА 
Опаковката включва документите по чл. 39, ал. 2 и ал. 3, т. 1 от Правилника за прилагане на Закона за обществените поръчки (ППЗОП), опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение. Опаковката съдържа следното:
1. Единен европейски документ за обществени поръчки (ЕЕДОП) за участника/за всеки участник в обединение, което не е юридическо лице/за всеки подизпълнител/за всяко лице, чиито ресурси ще бъдат ангажирани в изпълнението договора (предоставен в електронен вид); 
2. Опис на представените документи (образец № 1);
3. Копие от документ, от който да е видно правното основание за създаване на обединението, както и следната информация във връзка с конкретната обществена поръчка- правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението, когато е приложимо.
4. Доказателства за предприети мерки за надеждност по чл. 56, ал. 1 от ЗОП (когато е приложимо)
5. Техническо предложение:
5.1. Документ за упълномощаване, когато, лицето, което подава офертата не е законният представител на участника; 
5.2. Предложение за изпълнение на поръчката (образец № 2)
	5.3. Декларация за съгласие с условията на приложения към документацията проект на договор (образец № 3);
	5.4. Декларация за срока на валидност на офертата (образец № 4)
6. Ценово предложение (образец №5).
	 
РАЗДЕЛ VI.	ДРУГИ УКАЗАНИЯ
За въпроси, отнасящи се до провеждането на процедурата и подготовката на офертите от участниците, които не са посочени в настоящата документация, се прилага Закона за обществените поръчки и подзаконовите нормативни актове по прилагането му.

РАЗДЕЛ VII.		ОБРАЗЦИ НА ДОКУМЕНТИ И УКАЗАНИЯ
ЗА ПОДГОТОВКАТА ИМ
1. Единен европейски документ за обществени поръчки (ЕЕДОП):
1.1. Възложителят е предоставил образец на ЕЕДОП в генерирани файлове към документацията за обществената поръчка (espd-request) в XML и в PDF формат.   
Съгласно чл. 67, ал.4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки (ЕЕДОП) се представя задължително в електронен вид. 
Връзка към системата за еЕЕДОП може да се осъществи чрез Портала за обществени поръчки, секция РОП и e-услуги/Електронни услуги на Европейската комисия, както и директно на адрес: https:/ec.europa.eu/tools/espd 
Информация за използването на системата за еЕЕДОП може да бъде намерена на адрес: http://ec.europa.eu/DocsRoom/documents/17242 
Възможен начин за предоставяне на ЕЕДОП в електронен вид, съгласно публикувани методически указания на сайта на АОП изх. Номер МУ-4/02.03.2018 г., е той да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание. Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. 
В случаите, когато ЕЕДОП е попълнен през системата за еЕЕДОП, при предоставянето му, с електронен подпис следва да бъде  подписана версията в PDF формат.  
1.2. Липсата на основанията за отстраняване и съответствието с поставените от Възложителя критерии за подбор се декларират от участника чрез попълване и представяне на Единен европейски документ за обществени поръчки (ЕЕДОП), съгласно чл. 67, ал. 1 от ЗОП.
Документът се представя в електронен вид, подписан от лицата, които представляват участника, членовете на управителни и надзорни органи и от други лица, които имат правомощия да упражняват контрол при вземането на решенията от тези органи.
В ЕЕДОП се предоставя съответната информация, изисквана от възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.
1.3. Участник, който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.
1.4. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 2.2.
Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
1.5. Когато участникът е обединение, което не е юридическо лице, за всеки от участниците в обединението се представя отделен ЕЕДОП.
1.6. Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП. Основанията за отстраняване по чл. 54, ал. 1, т. 1, 2 и 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.
1.7. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата. 
1.8. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
1.9. Съгласно чл. 59, ал. 5 от ЗОП, възложителят е посочил критериите за подбор и документите за тяхното доказване в обявлението, с което се оповестява откриването на процедурата, както и в документацията.
1.10. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
1.11. Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
1.12. Обстоятелствата относно основанията за отстраняване по чл. 54, ал. 1, т. 1 от ЗОП, извън тези по част III, раздел А: Основания, свързани с наказателни присъди, от ЕЕДОП, както и основанията за отстраняване по чл. 107, т. 4 от ЗОП и по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, чл. 13, ал. 1 от Закона за трудовата миграция и трудовата мобилност и чл. 69 от Закона за противодействие на корупцията и за отнемане на незаконно придобитото имущество, се декларират в ЕЕДОП, част III, раздел Г: „Специфични национални основания за изключване”, като: 
- ако по отношение на участника не са налице горепосочените основания за отстраняване по чл. 54, ал. 1, т. 1 от ЗОП, чл. 107, т. 4 от ЗОП и чл. 3, т. 8 във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, чл. 13, ал. 1 от Закона за трудовата миграция и трудовата мобилност и чл. 69 от Закона за противодействие на корупцията и за отнемане на незаконно придобитото имущество, участникът отбелязва отговор „НЕ” в дясната колона.
- ако по отношение на участника са налице горепосочените основания за отстраняване по чл. 54, ал.1, т.1 от ЗОП, чл. 107, т. 4 от ЗОП и чл. 3, т. 8, без да са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, чл. 13, ал. 1 от Закона за трудовата миграция и трудовата мобилност и чл. 69 от Закона за противодействие на корупцията и за отнемане на незаконно придобитото имущество, участникът отбелязва отговор „ДА” в дясната колона и попълва и следващия ред относно предприети мерки за реабилитация, ако има такива.
1.13. Необходимата информация се попълва в полетaта, предназначени за тази цел, чрез маркиране на отговор и/или чрез въвеждане на информация. 
1.14. Когато е приложимо участникът представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на ЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи. 
2. Образец №1 - опис на документите и информацията, съдържащи се в опаковката, подписан от участника, съгласно чл. 47, ал. 3 от ППЗОП.
3. Образец № 2 - Предложение за изпълнение на поръчката. Документът се представя в оригинал.
4. Образец № 3 - Декларацията за съгласие с условията на приложения проект на договор. Представя се в оригинал.
5. Образец № 4 - Декларация за срок на валидност на офертата. Посоченото от възложителя в обявлението за поръчката време, през което участниците са обвързани с условията на представените от тях оферти. Документът се представя в оригинал.
6. Образец № 5 - Ценово предложение. Документът се представя в оригинал. 
6.1. Ценовото предложение се изготвя и представя в съответствие с приложения към документацията образец в отделен запечатан, непрозрачен плик с надпис: „Предлагани ценови параметри”, съгласно чл. 47, ал. 3 от ППЗОП. Предлаганата от участника цена не трябва да се съдържа или посочва в друг от документите, приложени към офертата, освен в ценовото предложение.
6.2. Ценовото предложение се попълва четливо и без зачерквания, като цената се посочва в лева, закръглена до втория десетичен знак след запетаята. 

Общата стойност на поръчката без ДДС, предложена от участник, не трябва да надвишава общата прогнозна стойност, посочена в раздел II.1.5) на Обявлението. 
6.3. Формиране на ценово предложение
- Предлаганата цена следва да включва цената за разработка на софтуера и неговата инсталация, конфигуриране на хардуера и системния софтуер за нормална работа на новоинсталирания продукт;
- Миграция на националната ДНК база данни и конверсия на всички записи в нея към системата CODIS;
- Цена на гаранционната поддръжка;
- Цена на обучението, включително и на ръководство за работа със софтуера;
- Участниците представят ценовата си оферта, като посочват единична цена в лева за всяка една от посочените по-горе дейности без ДДС, обща стойност на поръчката  в лева без ДДС и обща стойност на поръчката в лева с ДДС. Ценовото предложение да включва всички разходи по изпълнение на предмета на поръчката.
- При оценяване на офертите се взема предвид посочената от всеки Участник обща стойност без ДДС, която включва всички разходи по изпълнение на предмета на поръчката.


Образец №1



ОПИС НА ПРЕДСТАВЕНИТЕ ДОКУМЕНТИ 

по обществената поръчка с предмет „Наем на зала и устен превод”, обособена позиция  № 1

	
№
	
Съдържание
	Номер на страница от.....до

	1.
	Единен европейски документ за обществени поръчки (ЕЕДОП) за участника/за всеки участник в обединение, което не е юридическо лице/за всеки подизпълнител/за всяко лице, чиито ресурси ще бъдат ангажирани в изпълнението на индивидуалните договори въз основа на рамково споразумение (представен в електронен вид)
	

	2.
	Копие от документ, от който да е видно правното основание за създаване на обединението, както и следната информация във връзка с конкретната обществена поръчка - правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението, когато е приложимо
	

	3.
	Доказателства за предприети мерки за надеждност по чл. 56, ал. 1 от ЗОП (когато е приложимо)
	

	4.
	Техническо предложение, което съдържа:
	

	4.1.
	Документ за упълномощаване, когато лицето, което подава офертата, не е законният представител на участника 
	

	4.2.
	Предложение за изпълнение на поръчката (Образец №2)
	

	4.3. 
	Декларация за съгласие с условията на приложения проект на договор (Образец №3)
	

	4.4.
	Декларация за срок на валидност на офертата (образец №4)
	

	4.5.
	Списък с информация за помощното бюро – адрес и телефонни номера, факс, e-mail.
	

	4.6.
	Списък на персонала, който ще оказва нужното съдействие и помощ.
	

	5. 
	Ценовото предложение (Образец №5) в отделен, запечатан, непрозрачен плик с надпис „Предлагани ценови параметри” 
	

	
Подпис: 

	Име и фамилия:






Образец №2

ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА


от: .................................................................................……................................……………………
/наименование на участника/



УВАЖАЕМИ ДАМИ И ГОСПОДА,

Предлагам да изпълним поръчката с предмет „Конверсия на Националната ДНК база данни в Р България и разработване на специализиран управляващ софтуер за тази цел”, съгласно изискванията на Възложителя, поставени в Техническата спецификация.

Декларирам, че сме запознати с Техническата спецификация и документацията за участие в процедурата.
I. ПРЕДЛОЖЕНИЕ ЗА ИЗПЪЛНЕНИЕ 
	Номер 
на артикул
	ИЗИСКАНО ОТ ВЗЛОЖИТЕЛЯ
	ПРЕДЛОЖЕНО ОТ УЧАСТНИКА

	1
	Общи изисквания към управляващия софтуер.
	

	1.1
	· Софтуерът трябва да осъществява управление на Националната ДНК база данни с нейните четири подбази (профили на регистрирани лица, профили от следи на неизвестни лица, профили за научни и статистически цели, профили по линия на международния обмен), като позволява запис, съхранение, актуализация, търсене и обмен на информация за лица и ДНК профилите им, включително от отдалечени работни места в страната по канал, администриран от МВР.
	

	1.2
	· Софтуерът трябва да е напълно съвместим за работа със сега съществуващата база данни, като се запазват всички функционални възможности на сега съществуващото софтуерно управление на базата данни.
	

	1.3
	· Софтуерът трябва да работи в среда  Windows Server 2012 R2 OEM (Standard Edition) и  Windows 7 64 bit.  Осъществява се управление на база данни изградена на Microsoft SQL Server 2012 SP2 64 bit.
	

	1.4
	· Софтуерът трябва да поддържа български език за базата данни и менютата за работа.
	

	1.5
	· Софтуерът трябва да е напълно съвместим и интегриран със системата CODIS, позволявайки нововъведената информация в базата данни автоматично да се прехвърля и към CODIS. Това условие важи и за всички извършвани актуализации на базата данни.
	

	1.6
	· При въвеждане на нов запис в базата данни, софтуерът трябва да генерира уникален ключ (идентификатор), посредством който да може да се осъществи връзка между демографската база данни за лицето/следата и ДНК профилът, съхраняван в системата CODIS.
	

	1.7
	Софтуерът трябва да различава следните нива на достъп:
-	Лаборант – потребител с права да осъществява въвеждане на информация в базата данни, без право на редактирането й, извършва проверки в базата данни;
-	Експерт - потребител с права да осъществява въвеждане и редактиране на информация в базата данни, без право за изтриване на запис, извършва проверки в базата данни, включително и записите, свързани с международния обмен, генерира хит при установена съвпадение;
-	Администратор - потребител с права да  създава нови акаунти на различните потребители, контролира достъпа на другите потребители в базата данни и операционните системи на хардуерното оборудване, задава настройки в базата данни, включително и международния обмен, осигурява резервни копия на информацията и възстановяване на базата данни от тях, създава форми за генериране на доклади, извършва статистически справки, изтрива записи от базата данни след одобрение от ръководителя, добавя нови номенклатури в полетата на базата данни, извършва масово търсене в базите данни на страните, с които има обмен на информация.
· Ръководител - потребител с пълни права в базата данни, без правото да създава нови акаунти, включително с възможност за одит на действията на другите потребители и одобряване на изтриването на запис от базата данни
	

	1.8
	Софтуерът трябва да осигурява проследимост на действията, като дава възможност на ръководителя да извършва одит на действията на другите потребители, под формата “кой, кога, какво”, включително да дава информация за възникнали грешки. Лог файловете следва да се пазят поне пет години в базата данни, след което след одобрение на ръководителя да могат да се изтриват от администратора. 
	

	1.9
	Софтуерът трябва да разполага с модул, позволяващ генериране на статистически отчети, като например брой записи за период по лаборатории и общо, брой на лицата, брой на следите, брой по вид на престъпленията и др. Модулът трябва да позволява и удобно създаване на нови темплейти за статистически отчети от страна на администратора. 
	

	1.10
	Софтуерът трябва да позволява на администратора да управлява достъпа до базата данни на другите потребители, както и да поддържа необходимите номенклатури за различните полета като “Вид на престъпление”, , „Възложител”, „Вид биологичен материал”, “Генериране на баркодове” и др. При необходимост администраторът трябва да има възможност за лесно добавяне на нови номенклатури.
	

	1.11
	Софтуерът трябва да бъде снабден с два механизма за създаване на резервно копие – върху сървъра (on-site) и отдалечено (off-site). Трябва да се създава ежедневно резервно копие на въведените през деня случаи и пълно копие на базата данни поне веднъж месечно. Създаването на резервни копия трябва да бъде автоматизиран процес.
	

	1.12
	Софтуерът е с безсрочен лиценз и след подписване на предавателно-приемателния договор между Изпълнителя и Възложителя, става собственост на Възложителя. 
	

	2.
	Архитектура на софтуера
	

	2.1
	Софтуерът трябва да съдържа следните основни модули:
· Основен модул;
· Модул за въвеждане на информация;
· Модул за търсене;
· Модул за статистики и одит;
· Модул за връзка с CODIS;
Административен модул. 
	

	2.2
	Основният модул  трябва да осигурява сигурен достъп до системата чрез вход с потребителски имена и пароли. Осигурява изход от системата, включително автоматично ако потребителя забрави да излезе в даден период от време, намалявайки шанса за неоторизиран достъп до забравена логната работна станция. Ограничава наличната функционалност в останалите модули според нивото на достъп на потребителя. Осигурява общи функции от ниско ниво използвани от останалите модули, като системни настройки за уеб сървъра и връзка до базата данни.
	

	2.3
	Модулът за въвеждане на информация трябва да позволява на потребителя въвеждането или редактирането на информация /в зависимост от правата/ в системата чрез уеб базирани екрани. Валидира въведената информация и изкарва напътстващи съобщения за грешка при открито несъответствие. Позволява лесно превключване между четирите подбази на базата данни. Издава съобщение за успешен запис в системата CODIS. 
Администраторът, чрез модула за въвеждане на информация, трябва да има възможност за изтриване на записи от базата данни или промяна/пренасочване на техния статус от една подбаза към друга.
Полетата на основната въвеждана информация следва да бъдат запазени, като с оглед актуализация на системата и ако това не е свързано със значително трансформиране на базата данни и значително увеличаване на техническата сложност, може да бъдат добавени нови полета. 
	

	2.4
	Модулът за търсене трябва да позволява на потребителите да извършват справки в базата данни по демографски данни или пълно съвпадение на ДНК профил, чрез уеб базирани екрани за задаване на критерии и представяне на резултати постранично в уеб списъци или таблици. 
Основната търсеща машина за частични съвпадения по ДНК профил е част от системата  CODIS.
	

	2.5
	Модулът за статистики и одит  води отчет за всяко потребителско действие в системата като вход, въвеждане или промяна на данни, справки и изход. Позволява на ръководителя да преглежда одит отчетите, съставени от събития с дата и час на възникване на събитието, автор и тип на събитието. Разполага с гъвкава система за генериране на отчети като например: общ брой записи; лица с две и повече съвпадения, брой записи въведени за определен период от време, брой проверени следи за определен период от време; проверки, извършени от даден експерт в системата; хитове в системата за определен период от време; разпределение по ОД МВР; общ брой активни проби; общ брой типизирани проби; общ брой регистрирани лица по тип на престъпление; общ брой следи по тип на престъпление, брой извършени транзакции по международния обмен за определен период от време – входящи и изходящи, и др. Модулът трябва да разполага с възможност за генериране от администратора на форма за доклад извън  предварително заложените такива.
	

	2.6
	Модул за връзка с CODIS осигурява експорт на ново въведени данни от основния управляващ софтуер на ДНК базата данни в CODIS системата, под формата на сървърни XML файлове във формат на CODIS. Всеки експортиран запис е уникално идентифициран с ID, налично и в системите CODIS и основната база данни. Международният обмен на ДНК профили се осъществява през системата CODIS, като всеки профил се идентифицира единствено чрез уникалното ID. Не се допуска международен обмен на съпътстващата демографска информация. 
	

	2.7
	Административен модул позволява на администратор или ръководител да управлява системните номенклатури,  потребителите на системата (създава,  замразява и променя имена/пароли) и съответните им нива на достъп чрез уеб интерфейс. Позволява автоматизираното мигриране на вече натрупаната информация от старта в новата ДНК система. Позволява извършване на настройки в системата, добавяне на нови полета. Интегрира в себе си комуникационния софтуер за международен обмен на данни и позволява следенето на обмена в реално време. Дава достъп до всички лог файлове, свързани с международния обмен. Разполага с инструменти за почистване на ненужните файлове, генерирани от e-mail сървъра. Позволява прочит на необходимите лог файлове, свързани с международния обмен. Позволява селектиране и изтриване на ненужни транзакции, записани в базата данни.
	

	3.
	Дейности по инсталацията на софтуера и конверсията на базата данни
	

	3.1
	Изпълнителят извършва инсталация на клиентската и сървърната част на софтуера върху сървър и единадесет работни станции (десет в НИК МВР и една отдалечена в ОД МВР Бургас), предоставени от Възложителя. 
	

	3.2
	Изпълнителят извършва всички необходими настройки на операционните системи на сървъра и работните станции, необходими за нормалното функциониране на софтуера със съдействието на Възложителя. Извършват се и необходимите мрежови настройки за връзка между сървъра и работните станции. Осъществяването на връзката с отдалеченото работно място в ОД МВР Бургас става със съдействието на Възложителя.
	

	3.3
	Изпълнителят извършва свързване и инсталация на всички интерфейсни устройства, необходими за нормалното функциониране на цялата система – принтери, устройства за създаване на резервни копия, баркод четци.
	

	3.4
	Действията по т. 3.1, 3.2 и 3.3 се извършват след инсталиране на системата CODIS, която инсталация е ангажимент на Възложителя и се извършва от представител на производителя на системата.
	

	3.5
	След приключване на дейностите по т. 3.1, 3.2, 3.3 и 3.4, Изпълнителят извършва миграция на националната ДНК база данни към новия сървър и осъществява конверсия на всички записи в базата данни към системата CODIS.
	

	3.6
	При приключване на миграцията и конверсията на базата данни, Изпълнителят съвместно с Възложителя извършва поне 50 въвеждания и търсения на профили на регистрирани лица и 50 въвеждания и търсения на следи в базата данни.
	

	3.7
	Изпълнителят осъществява конвертиране на отчетите/получени профили от секвенатор Genetic Analyzer 3500xL към базата данни на сървъра, на който тя е разположен.
	

	4.
	Гаранционна поддръжка
	

	4.1
	Срокът на гаранционната поддръжка на специализирания софтуер е не по-малък от 12 месеца и започва да тече от датата на подписване на предавателно-приемния протокол за пускането му в експлоатация.
	

	4.2
	Изпълнителят осъществява задължително поне две профилактични диагностични проверки на нормалното функциониране на всички модули на софтуера – една в средата на гаранционния срок и една непосредствено преди изтичане на гаранционния срок. В профилактиката се включва и основно почистване от всички ненужни файлове. Диагностиката се осъществява по план, съгласуван с Възложителя. 
	

	4.3
	При откриване на грешка в софтуерния продукт от Възложителя, същият информира Изпълнителя, който писмено, в двуседмичен срок, предлага решение на проблема. В случаите на грешки, водещи до неправилно функциониране на софтуера – невъзможност за въвеждане и изтриване на данни, поддържане на целостта на базата данни и извършване на запис на резервно копие, загуба на данни, невъзможност за прехвърляне на данни към систематa CODIS, по вина на Изпълнителя, последният със съдействието и съгласието на производителя на системата, реализира предлаганото решение в срок от десет работни дни. Отстраняването на грешки в софтуера не може да става за сметка на отстраняване на съществуващи функционални възможности в него.
	

	4.4
	При осъществяване на дейностите по т. 4.3, ако е необходимо Изпълнителят извършва и необходимите софтуерни настройки на други софтуерни продукти – операционна система, бази данни които поддържат приложението, влияещи върху нормалното функциониране на специализирания софтуер. Ако са необходими други дейности в това отношение - напр. смяна на версии на софтуерни продукти, закупуване на нови продукти, подмяна на хардуерни компоненти, Изпълнителят издава писмено предписание за осъществяване на тези дейности от страна на Възложителя.
	

	4.5
	При възникнали хардуерни проблеми, които са отстранени от Възложителя, Изпълнителят в едноседмичен срок извършва преинсталация на специализирания софтуер и необходимите настройки на останалия системен софтуер, свързани с нормалното му функциониране.
	

	4.6
	При разрушаване на базата данни, Изпълнителят извършва възстановяването й до нивото на последно направеното резервно копие в рамките на един работен ден. В случай, когато разрушаването е вследствие на възникнал хардуерен проблем, възстановяването се извършва след отстраняването на хардуерния проблем от страна на Възложителя.
	

	4.7
	Изпълнителят консултира администратора при възникнали проблеми свързани с генерирането на доклади, добавяне или промяна на номенклатури, създаване на нови форми на докладите, трансфер на данните към системата CODIS.
	

	4.8
	Всички дейности по поддръжката на софтуера се извършват на място в НИК-МВР от специалисти на Изпълнителя.
	

	5.
	Общи изисквания към гаранционната поддръжка.
	

	5.1
	Изпълнителят е отговорен за предоставяне на гаранционна поддръжка. За всички възникнали проблеми по разработения софтуер трябва да има разкрито помощно бюро (Help-desk) за поддръжка. Достъпът до Помощното бюро да е осигурен чрез телефонен номер, факс и e-mail, който да не поставя потребителите пред нуждата да плащат разговори по международни тарифи или тарифи на услуги с добавена стойност.
	

	5.2
	Участникът трябва да предостави информация за помощното бюро - адрес и телефонни номера, факс, e-mail, както и списък на персонала, който ще оказва нужното съдействие и помощ. Представител на Възложителя подава заявка за сервизна услуга (ЗСУ) като накратко обяснява възникналия проблем. Изпълнителят потвърждава приемането на ЗСУ и предоставя номера, под който е регистрирана заявката. 
	

	5.3
	За критични проблеми (проблеми водещи до спиране на системата или невъзможност за работа с нея) срок за отстраняване е не по-голям от 5 (пет) работни дни.
За важни проблеми (проблеми водещи до неработоспособност на спомагателни функции) срок за отстраняване е не по-голям от 10 (десет) работни дни.
	

	5.4
	След отстраняване на проблема, сервизният специалист на Изпълнителя, на когото е възложено изпълнението на ЗСУ, изготвя Протокол за извършена сервизна услуга /ПСУ/. В протокола се описва как е решен проблемът и в какви срокове е станало това. ПСУ е на хартиен носител, в два екземпляра, и се подписва и от двете страни – по един за всяка страна.
	

	5.5
	Всеки участник следва да приложи в техническата си оферта образци на документи (ЗСУ, ПСУ и др.), които при сключване на договор следва да се съгласуват с Възложителя и които ще се подписват от представители на двете страни в процеса на изпълнение на договора и гаранционната поддръжка.
	

	6.
	Обучение
	

	6.1
	След инсталация на софтуера, Изпълнителят, след съгласуване с графика на Възложителя, но не по-късно от две седмици от инсталацията, следва да проведе обучение за работа със софтуера за различните роли както следва:
· Един двудневен курс за петнадесет души за ролите на лаборант/експерт;
· Един тридневен курс за четирима души за ролите администратор/ръководител.
След приключване на обученията, Изпълнителят трябва да издаде съответните удостоверения за преминало обучение. 
	

	6.2
	При необходимост, Възложителят допълнително ще предостави списък на служителите, подлежащи на обучение по т. 6.1. Разходите за консумативите, необходими за провеждане на обучението са за сметка на Изпълнителя. След приключване на обучението се подписва протокол за провеждането му.
	

	6.3
	При инсталацията на софтуера, Изпълнителят предоставя на възложителя подробно ръководство за работа със софтуера, включващо описание на архитектурата, възможните настройки, работата с отделните модули, работата на различните роли на потребителите. Ръководството се представя в цифров вид.
	



ПРЕДЛАГАМЕ:
1. Срок за изпълнение на поръчката – ……………. дни, считано от датата на сключване на договора. (срока за изпълнение не може да бъде по-дълъг от 90 дни)
2. Срок на гаранционната поддръжка на специализирания софтуер е ……………. месеца (не по-малък от 12 месеца) и започва да тече от датата на подписване на предавателно-приемния протокол за пускането му в експлоатация.

ЗАБЕЛЕЖКА: 
1. Място на доставка: Град София, бул.„Александър Малинов“ № 1, НИК – МВР.

ПРИЛОЖЕНИЯ:
1.	Образец на Заявка за сервизна услуга (ЗСУ).
2.	Образец на Протокол за извършена сервизна услуга (ПСУ).
3.	Списък с информация за помощното бюро – адрес и телефонни номера, факс, e-mail.
4.	Списък на персонала, който ще оказва нужното съдействие и помощ.


ВАЖНО: Предложението за изпълнение на поръчката и приложенията към него трябва да бъдат представени с номерирани страници. Представят се в един оригинал. Участниците попълват, подписват и подпечатват Предложението за изпълнение на поръчката ведно с всички приложения към него, изисквани от Възложителя, без да се посочват цени.



Дата: …...................                  		 ПОДПИС и ПЕЧАТ: ................................              
/име и фамилия/

....................................................................
                                                                             /длъжност на представляващия участника/


Образец №3


ДЕКЛАРАЦИЯ
за съгласие с условията на приложения проект на договор

Подписаният/подписаната: …………......................................................................................
/собствено, бащино, фамилно име /


Представляващ/а участника……………………………………………………………………..,
	/наименование/
ЕИК .................................., в качеството си на ………………………………………………..,
	/длъжност/
седалище ..........................................................................................................................,
адрес на управление:............................................................................, тел./факс.........................,

ДЕКЛАРИРАМ, ЧЕ:

Приемам условията, съдържащи се в проекта на договор с предмет: Конверсия на Националната ДНК база данни в Р България и разработване на специализиран управляващ софтуер за тази цел. 





гр: .…………….	 ДЕКЛАРАТОР:
дата:…………….	 /име, фамилия и подпис /


Забележка: 	Декларацията се подава от лицето, което представлява участника.
Декларацията се подава и от участник - физическо лице.


Образец №4

ДЕКЛАРАЦИЯ
за срока на валидност на офертата 


Долуподписаният: ...................................................................................................................,
	/собствено, бащино, фамилно име/
в качеството си на ......................................................................................................................
	/длъжност/
на ……………............................................................................................................................,	/наименование на юридическото лице, физическото лице - ЕТ/
БУЛСТАТ/ЕИК .........................................., седалище .............................................................
 и адрес на управление: ............................................................, тел./факс ..............................,


ДЕКЛАРИРАМ, ЧЕ:

Срокът на валидност на офертата е 3 месеца, посочени в раздел IV.2.6) на Обявлението, считано от датата, която е посочена за дата на получаване на офертата в раздел IV.2.2) на Обявлението, приложено към документацията за участие в процедурата с предмет: Конверсия на Националната ДНК база данни в Р България и разработване на специализиран управляващ софтуер за тази цел 



гр: ..........................	ДЕКЛАРАТОР: 
дата: ......................	/име и фамилия и подпис/


Забележка:
Декларацията се подава от лицето, което представлява участника.
Декларацията се подава и от участник – физическо лице. 


Образец № 5

ЦЕНОВО ПРЕДЛОЖЕНИЕ
от .................................................................................................……………………………………..
/наименование на участника/

	№
	Наименование
	единична цена в лева без ДДС 

	1
	[bookmark: _GoBack]Разработка на софтуера, инсталация, конфигуриране на хардуера и системния софтуер за нормална работа на новоинсталирания продукт върху един сървър и единадесет работни станции
	

	2
	Миграция на националната ДНК база данни и конверсия на всички записи в нея към системата CODIS
	

	3
	Гаранционна поддръжка

	

	4
	Обучение, включително и ръководство за работа със софтуера
	

	Обща стойност без ДДС:
	

	Обща стойност с ДДС:
	



Предложената цена обхваща всички разходи по извършване на услугата.


Дата: .........................                               ПОДПИС и ПЕЧАТ: .......................................................
......................................................
(име и фамилия)
.......................................................
                                                                                  (длъжност на представляващия участника)



РАЗДЕЛ VIII.	ПРИЛОЖЕНИЯ
Приложение 1	Техническа спецификация 
Приложение 2	Проект на договор 

